Roksana Xudoyarova. Roksana Sherzodovna Xudoyarova (tugʻ. 30-yanvar 2001-yil, Oʻzbekiston) — Oʻzbekiston sportchisi, asosan uzunlikka sakrashga ixtisoslashgan, Oʻzbekiston terma jamoasi aʼzosi. 2017-yilda yengil atletika boʻyicha oʻgʻil-qizlar oʻrtasida oʻtkazilgan Osiyo chempionatida geptatlon boʻyicha kumush medalni qoʻlga kiritdi. Martaba. 2017-yilda Bangkokda (Tailand) yengil atletika boʻyicha oʻgʻil-qizlar oʻrtasida, yetptatlon boʻyicha kumush medalni qoʻlga kiritdi. 2018-yilda Tehronda (Eron) oʻtkazilgan yengil atletika boʻyicha yopiq inshootlardagi Osiyo chempionatida u 5,73 m natija bilan bor-yoʻgʻi beshinchi, uch hatlab sakrashda esa 12,69 m natija bilan yettinchi oʻrinni egalladi. Oʻsha yili Bangkokda (Tailand) boʻlib oʻtgan yengil atletika boʻyicha litsenziyalangan Osiyo turnirida, yozgi oʻsmirlar Olimpiya oʻyinlariga uch hatlab sakrashda 13,21 m natija koʻrsatib, oltin medal va Olimpiada yoʻllanmasini qoʻlga kiritdi. Biroq, Buenos Ayresda (Argentina) boʻlib oʻtgan yozgi oʻsmirlar Olimpiya oʻyinlarida u uch hatlab sakrashda 12,94 m natija bilan atigi toʻrtinchi oʻrinni egalladi. 2019-yilda Doʻhada (Qatar) yengil atletika boʻyicha oʻtkazilgan Osiyo chempionatida ishtirok etdi. Biroq u muvaffaqiyatga erisha olmadi: uzunlikka sakrashda 6,08 m natija bilan atigi oltinchi, uch hatlab sakrashda 12,63 m natija bilan oʻninchi oʻrinni egalladi. 2021-yil iyun oyida Bishkekda (Qirgʻiziston) Olimpiya chempioni — Tatyana Kolpakova sovrinlari uchun oʻtkazilgan xalqaro musobaqada uch hatlab sakrashda 14,36 m natija koʻrsatib, oltin medalni qoʻlga kiritdi. 2021-yil 26-iyun kuni Olma-Otada boʻlib oʻtgan Qozogʻiston kubogida uch hatlab sakrash boʻyicha 13,92 m natija bilan uchinchi boʻldi. 2021-yil 29-iyun kuni Toshkentda boʻlib oʻtgan Oʻzbekiston kubogida uch hatlab sakrashda 14,38 m natija koʻrsatib, oltin medalni qoʻlga kiritdi. 2021-yilda u Tokioda (Yaponiya) boʻlib oʻtadigan XXXII yozgi Olimpiya oʻyinlariga litsenziyani qoʻlga kiritdi va uch hatlab sakrashda bellashadilar. Biroq, u saralashda muvaffaqiyatsiz ishtirok etdi va 13,02 m natija bilan bor-yoʻgʻi oʻn toʻrtinchi oʻrinni egalladi va oldinga bormadi.